OpenLLM-France/wikimedia huggingface dataset:
# Obert internacional d'escacs de Dubai

El Obert internacional d'escacs de Dubai és un torneig d'escacs que se celebra anualment a Dubai, Emirats Àrabs Units, des del 1999. És organitzat pel Club escacs i cultura de Dubai. El festival d'escacs es juga pel sistema suís a nou rondes al ritme de 90 minuts pels primers 40 moviments més 30 segons per jugada més 30 minuts i 30 segons addicionals per jugada per acabar la partida. La bossa de premis ascendeix a 50.000 dòlars. El torneig és obert a tots els jugadors amb llicència fide.

## Quadre d'honor

Quadre de totes les edicions amb els tres primers de la classificació del torneig:
    Edició Any Campió Subcampió Tercer 11999 Vladímir Akopian 22000 Alexander Nenashev 32001 Karen Asrian 42002 Alexander Goloshchapov 52003 Baadur Jobava Aixot Anastassian Sergey Volkov 62004 Xakhriar Mamediàrov 72005 Wang Hao Merab Gagunaixvili Viorel Iordăchescu 82006 Gabriel Sargissian Tigran L. Petrossian Serhí Fedortxuk 92007 Levan Pantsulaia Guseinov Gadir Amir Bagheri 102008 Wesley So 112009 Tigran Kotanjian Dmitri Botxarov Aixot Anastassian 122010 Eduardo Iturrizaga Bonelli Viorel Iordăchescu Aleksei Aleksàndrov 132011 Abhijeet Gupta Parimarjan Negi Csaba Balogh 142012 Ni Hua Baadur Jobava Mikheil Mchedlishvili 152013 Aleksandr Rakhmanov Serguei Vólkov Ju Wenjun 162014 Romain Édouard Eduardo Iturrizaga Bonelli Iuri Kuzúbov 172015 Dragan Šolak David Howell Vladímir Fedosséiev 182016 Gawain Jones Vladímir Akopian Borís Savtxenko

## Notes i referències

* ↑ «17th Dubai Open Chess Tournament to be held in April, 2015». chessdom.com. [Consulta: 9 setembre 2015]. (anglès)
* ↑ «Resum de les primeres 10 edicions de l'Obert». chessdom.com. Arxivat de l'original el 31 de desembre 2010. [Consulta: 9 setembre 2015].
* ↑ «Reportatge del torneig de Dubai al lloc web de la FIDE» (en anglès). Fide.com, 01-07-2003. [Consulta: 10 setembre 2015].
* ↑ «Sensation: Dubai Open won by Wang Hao». chessbase.com. [Consulta: 9 setembre 2015]. (anglès)
* ↑ «Fedorchuk, Sargissian, Petrosian win 8th Dubai Open». chessbase.com. [Consulta: 9 setembre 2015]. (anglès)
* ↑ «Resultats del 9è Obert». chess-results.com. [Consulta: 9 setembre 2015].
* ↑ «10th Dubai chess championship» (en anglès). chessdom. Arxivat de l'original el 2010-12-31. [Consulta: 2 març 2014].
* ↑ «12th DUBAI OPEN CHESS Tournament 2010». chess-results.com. [Consulta: 10 setembre 2015].
* ↑ «13th DUBAI OPEN CHESS Tournament 2011». chess-results.com. [Consulta: 10 setembre 2015].
* ↑ «14th DUBAI OPEN CHESS Tournament 2012». chess-results.com. [Consulta: 10 setembre 2015].
* ↑ «15th DUBAI OPEN CHESS Tournament 2013». chess-results.com. [Consulta: 10 setembre 2015].
* ↑ «16th DUBAI OPEN CHESS Tournament 2014». chess-results.com. [Consulta: 10 setembre 2015].
* ↑ «17th DUBAI OPEN CHESS Tournament 2015». chess-results.com. [Consulta: 9 setembre 2015].
* ↑ «GM Gawain Jones is double champion at the 18th Dubai Open Chess Tournament». chessdom.com. [Consulta: 21 abril 2016].

## Enllaços externs

* Obert internacional d'escacs de Dubai - Lloc web oficial
# Preservila

Preservila (francès Préserville) és un municipi francès situat al departament de l'Alta Garona, a la regió Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 6 juliol 2010].
# Pont sobre el riu d'Escart

El Pont sobre el riu d'Escart és una obra de la Guingueta d'Àneu (Pallars Sobirà) inclosa a l'Inventari del Patrimoni Arquitectònic de Catalunya.

## Descripció

Pont sobre el riu d'Escart, d'arc de mig punt construït amb un aparell irregular de lloses pissarroses.Era de pedra, pla i sense baranes, mig caigudes. Es troba en un antic camí al molí de sota el poble i que comunicava aquest amb la muntanya. Actualment un Pont Nou, de la carretera de bosc, ha deixat aquest fora d'ús.
Passa per sobre de la riera d'Escart, afluent per la dreta de la Noguera Pallaresa.

## Història

Formava part de l'antic camí de ferradura, encara visible, que pel Tossal Negre comunicava amb la veïna Vall d'Assua, amb Baiasca i amb Espot.

## Referències

* 1 2 3 «Pont sobre el riu d'Escart». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 setembre 2017].
# John P. Marquand

John Phillips Marquand (Wilmington, Delaware, 1893 — Newbury, Massachusetts, 1960) va ser un novel·lista estatunidenc. Va escriure en diversos setmanaris i es va donar a conèixer amb la publicació de les històries de detectius Mr. Moto. Va guanyar un Premi Pulitzer l'any 1938 per la publicació de l'obra The Late George Apley. Les seves novel·les descriuen en la classe alta nord-americana, governada per una sèrie de normes no escrites, a la que tracta amb una mescla de respecte i sàtira.

## Obres

* The Late George Apley (1937)
* Wickford Point (1939)
* B F's Daughter (1946)
* Point of No Return (1949)

## Referències

* ↑ «John P. Marquand». Gran Enciclopèdia Catalana. Barcelona: Grup Enciclopèdia Catalana.
# Diane Gashumba

Diane Gashumba és una pediatra, administradora mèdica i política ruandesa. És l'actual ministra de Salut de Ruanda des del 4 d'octubre de 2016.
Té una llicenciatura i un doctorat en medicina, especialitzat en pediatria, Segons el web del ministeri de salut de Ruanda ha estat practicant la medicina durant 17 anys fins 2016. Durant un període de tres anys va exercir com a directora mèdica dels Hospitals Kibagabaga i Muhima Hospitals. Entre 2010 i 2016 va treballar amb una projecte de salut materna finançada per USAID per cobrir 23 dels 30 districtes de Rwanda.
Del 26 de març de 2016 fins al 4 d'octubre 2016 va servir en el govern de Ruanda com a ministra de gènere i protecció de la família. Deixà el càrrec quan fou nomenada Ministra de Salut.

## Referències

* ↑ Rwanda Eye Staff. «‘Cabinet reshuffle list’ Dr Diane Gashumba is new health minister». Rwanda Eye (Rwandaeye.com) Quoting State House Kigali, 05-10-2016. [Consulta: 22 juny 2017].
* 1 2 3 4 5 MOHR. «Profile of Dr. Diane Gashumba». Kigali: Ministry of Health (Rwanda) (MOHR). Arxivat de l'original el 2016-11-20. [Consulta: 15 agost 2018].
* 1 2 AWIEF. «Brief Biography of Dr. Diane Gashumba». Cape Town: Africa Women Innovation & Entrepreneurship Forum (AWIEF), 2016. Arxivat de l'original el 17 d’octubre 2016. [Consulta: 22 juny 2016].
# Dobrá Voda

Dobrá Voda és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1392.
# Districte d'Athabasca

El Districte d'Athabasca va ser un dels quatre districtes dels Territoris del Nord-oest, Canadà, creats el 1882. Posteriorment fou ampliat i finalment abolit amb la creació de les províncies de Saskatchewan i Alberta el 1905. Actualment el sector més occidental forma part d'Alberta, la major part del sector oriental de Saskatchewan, i l'extrem més oriental de Manitoba.

## Fronteres

El seu límit septentrional era l'actual límit sud dels Territoris del Nord-oest, mentre que la part més occidental feia frontera amb la Colúmbia Britànica. El 1882 la major part del nord de l'actual província d'Alberta formava part del Districte d'Athabasca.
El 1895 el districte es va ampliar cap a l'est per a incloure la part nord d'actual província de Saskatchewan i part de l'est de l'actual Manitoba i la frontera sud es va moure cap al nord.

## Referències

* ↑ Acts of the Parliament of the Dominion of Canada. Ottawa: Brown Chamberlin Law Printer (pel Canadà), 1886.
* ↑ Fung, Dr. K.I.; Richards,, J. Howard. Evolution-boundaries-1882: (1969). Atlas of Saskatchewan. Saskatoon: Modern Press. [Consulta: 12 octubre 2007].
# Delio Tessa

Delio Tessa (Milà, 1886 — 1939) va ser un advocat i poeta italià en dialecte milanès.
Va néixer a Milà el 1886. Després d'estudiar a l'escola secundària Beccaria, el 1911 es va llicenciar en dret a la Universitat de Pavia i va començar a exercir d'advocat i de jutge conciliador. La carrera forense, però, no l'emocionava i va preferir dedicar-se a la poesia en dialecte milanès, a la literatura, al teatre i al cinema (també va escriure el guió d'una pel·lícula, Vecchia Europa, publicada pòstumament el 1986).
La seva obra va ser fortament censurada pel feixisme italià per la seva llengua i la seva ideologia antifeixista. La seva poesia segueix la tradició milanesa però mostra influències del decadentisme i l'expressionisme. El 1932 va publicar L'è el dí di mort, alegher! (1932), obra que no va obtenir molt ressò per l'ostracisme del règim feixista italià. Juntament amb Carlo Porta és un dels poetes més importants del milanès. La majoria de la seva obra va ser publicada pòstumament.

## Obra

* L'è el dí di mort, alegher! (1932)
* Poesie nuove ed ultime (1947)
* L'è el dì di mort, alegher!, De là del mur e altre liriche (1985) (obra poetica completa)
* Ore di città, 1988, col·lecció de prosa periodística

## Vegeu també

* Línia llombarda

## Referències

* ↑ «Delio Tessa». Gran Enciclopèdia Catalana. Barcelona: Grup Enciclopèdia Catalana.
* 1 2 3 «Téssa, Delio» (en italià). Enciclopedia Treccani. [Consulta: 8 novembre 2019].
* ↑ Tessa, Delio. Dante Isella (ed.). L'è el dì di mort, alegher! De là del mur. Altre liriche (en italià). Torí: Einaudi, 1999, p. xxx-615. ISBN 8806151657.
* ↑ Tessa, Delio. Dante Isella (ed.). Ore di cittá (en italià). 2. 1. ed.. Torí: Einaudi, 1988, p. X-235. ISBN 8806114131.
# Delio Fernández Cruz

Delio Fernández Cruz (Moaña, 17 de febrer de 1986) és un ciclista espanyol, professional des del 2008 i actualment a l'equip AP Hotels & Resorts-Tavira-SC Farense. La seva victòria més important és la Volta a Àustria del 2017, inicialment guanyada per Stefan Denifl, però desqualificat per dopatge el 2021.

## Palmarès

* 2013
** 1r al GP Liberty Seguros-Volta as terras de Santa Maria i vencedor d'una etapa
** Vencedor d'una etapa a la Volta a Portugal
* 2014
** 1r al Trofeu Joaquim Agostinho
* 2015
** Vencedor de 2 etapes a la Volta a Portugal
* 2017
** 1r a la Volta a Àustria
* 2023
** Vencedor d'una etapa a la Volta a Portugal

### Resultats al Giro d'Itàlia

* 2009. 124è de la Classificació general

### Resultats a la Volta a Espanya

* 2010. 60è de la Classificació general

## Referències

* ↑ «Atum General/Tavira/Maria Nova Hotel». UCI.org. Union Cycliste Internationale. [Consulta: 16 febrer 2022].
* ↑ Int. Österreich-Rundfahrt-Tour of Austria 2017

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Diego Evans

Diego Evans (Londres, 1762), fou rellotger anglès. També firmava amb el nom de James Evans.
Treballava com a rellotger a Londres junt amb els germans Robert i Peter Higgs (Higgs & Evans), de l'any 1775 a 1832, passant primer per Sweetings Alley i després a Royal Exchange. Tots havien firmat en castellà, fins i tot a vegades escrivien Londres en lloc de London: Això indica el mercat cap al qual els rellotges anaven destinats (Espanya).
L'experiència en construcció de sistemes complexos de mecànica amb so fou portada al terreny dels orgues de cilindres per part d'Evans: l'orgue de ressort Diego Evans és un orgue de maneta de grans dimensions del segle xviii que va ser construït per al rei Carles III. L'instrument fa gairebé dos metres i mig d'alçada, amb un moble de fusta de caoba. A la part superior frontal porta una inscripció en la qual s'indica que va ser construït per al rei Carles III. És un instrument mecànic que s'acciona mitjançant un mecanisme de ressort. Va ser a partir d'aquest exemplar del constructor Diego Evans que els orgues de cilindres varen començar a multiplicar-se i ser utilitzats en esglésies i salons de ball de l'aristocràcia, on així es podien substituir les orquestres de ball.

## Referències

* ↑ «Diego Evans». Museu de la Música de Barcelona. [Consulta: 2013].
* ↑ Cescinsky, Herbert. The Old English Master Clockmakers and Their Clocks, 1670-1820. Stratford: The New England Publishing Co., 1975, p. 177.
# Diplomàcia secreta

La diplomàcia secreta és una forma de diplomàcia, que va perviure pràcticament fins a la Primera Guerra Mundial, en la qual es considerava normal i desitjable que els compromisos, acords i pactes entre estats sobirans no fossin coneguts ni pels altres estats ni per l'opinió pública interna. El president dels Estats Units d'Amèrica Woodrow Wilson va tenir un paper destacat i molt actiu en la prohibició de la diplomàcia secreta amb els seus Catorze punts de Wilson de 1918.
A la diplomàcia secreta s'oposa l'anomenada diplomàcia oberta, comunament practicada avui, en la qual la norma és la publicitat dels tractats internacionals, sense perjudici, naturalment, de la reserva que, en general, ha de protegir la seva elaboració i negociació.

## Referències

* ↑ Gottlieb, W. W.. Studies in Secret Diplomacy: During the First World War (en anglès). Taylor & Francis, 2021, p. vi. ISBN 9781000339291.
* ↑ anglès. President Woodrow Wilson's 14 Points (1918). The U.S. National Archives and Records Administration [Consulta: 9 maig 2022].
# Distonia

La distonia, literalment, "to anormal (del múscul)", és un terme genèric usat per a descriure un trastorn neurològic del moviment que implica contraccions involuntàries, sostingudes del múscul. La distonia pot afectar els músculs a través del cos (generalitzat), en certes parts del cos (segmentari), o es pot confinar als músculs o als grups particulars del múscul (focals). Els moviments poden semblar un tremolor. La distonia sovint s'intensifica o agreuja amb l'activitat física, i els símptomes poden progressar cap als músculs adjacents.
El trastorn pot ser hereditari o causat per altres factors, com ara traumes físics relacionats amb el naixement o altres, infeccions, intoxicació (per exemple, intoxicació per plom) o reacció a fàrmacs, en particular neurolèptics, o estrès. El tractament s'ha d'adaptar molt a les necessitats de l'individu i pot incloure medicaments orals, injeccions de neurotoxina botulínica per quimiodenervació, fisioteràpia o altres teràpies de suport i procediments quirúrgics com l'estimulació cerebral profunda.

## Referències

* 1 2 «Dystonias Fact Sheet». National Institute of Neurological Disorders and Stroke. Arxivat de l'original el 23 abril 2018. [Consulta: 2 maig 2018].
* ↑ «Dystonia: an update on phenomenology, classification, pathogenesis and treatment». Current Opinion in Neurology, 27, 4, 01-08-2014, pàg. 468–476. DOI: 10.1097/WCO.0000000000000114. PMID: 24978640.

## Enllaços externs

* Associació de Lluita contra la distonia a Catalunya Arxivat 2010-11-24 a Wayback Machine.
# Districte municipal de Šilutė

El Districte municipal de Šilutė (en lituà: Šilutės rajono savivaldybė) és un dels 60 municipis de Lituània, situat dins del comtat de Klaipėda. La seva capital és la ciutat de Šilutė. És conegut per les inundacions de primavera, quan el gel al riu Neman inicia el desglaç Aquest és l'únic districte municipal de Lituània, que s'inunda de manera regular.

## Escut

L'escut d'armes va ser dissenyat el 1968. Representa un veler blanc. A la part superior hi ha una tradicional penell (en lituà: vėtrungė) utilitzada pels pescadors locals. A la part inferior hi ha un corn, un antic símbol dels serveis postals. Aquests símbols fan al·lusió a la llacuna de Curlandia, amb tradicional negoci de pesca i a la ciutat de Šilutė amb l'antic port de mar. Durant un llarg temps va ser Šilutė una ruta postal important.

## Seniūnijos

* Gardamo seniūnija (Gardamas)
* Juknaičių seniūnija (Juknaičiai)
* Katyčių seniūnija (Katyčiai)
* Kintų seniūnija (Kintai)
* Rusnės seniūnija (Rusnė)
* Saugų seniūnija (Saugos)
* Šilutės seniūnija (Šilutė)
* Švėkšnos seniūnija (Švėkšna)
* Usėnų seniūnija (Usėnai)
* Vainuto seniūnija (Vainutas)
* Žemaičių Naumiesčio seniūnija (Žemaičių Naumiestis)

## Enllaços externs

* Districte municipal de Šilutė Arxivat 2016-03-04 a Wayback Machine. – Portrait of the Regions of Lithuania (anglès)
# Districte municipal de Zarasai

El municipi de Zarasai (en lituà: Zarasu rajono savivaldybė) és un dels 60 municipis de Lituània, situat dins del comtat d'Utena, i que forma part de la regió d'Aukštaitija. La capital del municipi és la ciutat homònima. Limita amb Letònia i Belarús.
Una part del 30% del territori està cobert per boscos –aproximadament el 65% dels quals són boscos de pins–, prop del 10% de llacs. El districte compta amb prop de 300 llacs. El més famós és el llac Sartai. Part del llac més gran de Lituània, el llac Drūkšiai, també es troba al districte municipal. Tres llacs més es troben entre els deu més grans de Lituània. La zona compta amb dos parcs regionals, el Sartai i el Gražutė. L'arbre més antic de Lituània, el roure Stelmužė, es troba en aquest municipi.

## Natura i geografia

* Smalvas
* Roure de Stelmužė

## Referències

* ↑ Stelmužės ąžuolas (The Oak of Stelmužė) (lituà) Arxivat 2007-03-10 a Wayback Machine. - Web sobre el roure.
# Districte d'Eráti

El districte d'Eráti és un districte de Moçambic, situat a la província de Nampula. Té una superfície de 5.671 kilòmetres quadrats. En 2007 comptava amb una població de 256.715 habitants. Limita al nord amb el districte de Chiúre de la província de Cabo Delgado, a l'oest amb el districte Mecubúri, al sud amb els districtes de Muecate i Nacarôa, i a l'est amb el districte de Memba.

## Divisió administrativa

El districte està dividit en tres postos administrativos (Alua, Namapa-Eráti i Namiroa), compostos per les següents localitats:
* Posto administrativo d'Alua:
** Alua
** Samora Machel
* Posto Administrativo de Namapa-Eráti:
** Namapa
** Odinepa
* Posto Administrativo de Namiroa:
** Muanona
** Namiroa

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Dolça II de Provença

Dolça II de Provença (? - 1172) fou comtessa de Provença (1166-1167).

## Orígens familiars

Filla del comte Ramon Berenguer III de Provença i Riclitza de Polònia. Fou neta per línia paterna de Berenguer Ramon I de Provença i Beatriu de Melghuel, i per línia materna del rei Ladislau II de Polònia i Agnès de Bagenberg.

## Ascens al tron comtal

Al morir el seu pare en l'intent de conquerir la ciutat de Niça, heretà el comtat de Provença. Es trobà però amb l'oposició del cosí del seu pare, el comte de Barcelona Alfons I el Cast que el reclamà per a ell en veure que Ramon Berenguer III de Provença no deixava hereus per línia masculina.
L'any 1167 Alfons I aconseguí apoderar-se del comtat.

## Vegeu també

* Llista de comtes de Provença.
# Dolça I de Lleó

Dolça I de Lleó, també anomenada Aldonça (ca. 1195 - Lorvao, Portugal, ca. 1245) fou reina de iure de Lleó (1230).

## Orígens familiars

Dolça era filla d'Alfons IX de Lleó i la seva primera muller, Teresa de Portugal, filla del rei de Portugal Sanç I. D'aquest matrimoni també en va néixer Sança II de Lleó i l'infant Ferran, mort el 1214.
El 1230 a la mort del seu pare, Alfons IX de Lléo, ella i la seva germana Sança II van heretar el Regne de Lleó. Però ben aviat, el seu germanastre Ferran III de Castella va ambicionar el regne i gràcies a les arts diplomàtiques de la seva mare, Berenguera de Castella, aconseguí apoderar-se'n.
Així, gràcies al Pacte de Terceries va aconseguir la renúncia de les seves germanes al títol de reina a canvi d'una bona quantitat de diners i de certs privilegis per a elles.
A partir de 1231 Dolça I es va retirar al monestir de Lorvao, juntament amb la seva mare Teresa de Portugal, on moriria prop de 1245.

## Vegeu també

* Sança II de Lleó
# Dodecàedre romà

Un dodecàedre romà és un petit objecte buit fet de bronze o pedra amb forma dodecaèdrica. Cadascuna de les cares pentagonals té un forat circular al mig que connecta amb un centre buit. Els dodecàedres romans daten dels segles II o III.
S'han trobat vora cent d'aquests dodecàedres des d'Anglaterra fins a Hongria i a l'est d'Itàlia. La major part d'ells, però, es trobaren a Alemanya i França. Mesuren des de 4 fins a 11cm, amb textures variades.
La funció o ús d'aquests dodecàedres és un misteri. No s'ha trobat cap menció en les imatges o textos que es conserven de l'època. S'especula entre usos com a portadors de veles (es va trobar cera dins d'un d'ells), daus, instruments d'inspecció, calibradors de canonades d'aigua o base per a l'estandard romà. També es considera la possibilitat que fossen artefactes religiosos d'algun tipus. Aquesta especulació es basa en el fet que la major part de les troballes foren a llocs gal·loromans.

## Notes

* ↑ Henig, Martin. Religion in Roman Britain. Routledge, 1984, p. 128. ISBN 0713460474.
* ↑ Kilford, L.J.P. «A Mathematical Tourist in Germany». Mathematics Today, 40, 6, 01-12-2004, p. 204.

## Referències

* Hill, C. «Gallo-Roman Dodecahedra: a progress report». The Antiquaries' Journal, 74, 1994, p. 289–292.

## Enllaços externs

* University of Newcastle online museum of antiquities Arxivat 2008-04-11 a Wayback Machine..
* Roman Dodecahedra (also includes one Roman icosahedron)
# Dürrenroth

Dürrenroth és un municipi del cantó de Berna (Suïssa), situat a l'antic districte de Trachselwald i des del 2010 al Districte administratiu d'Emmental.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Domini (Star Trek)

El Domini és una poderosa aliança de pobles del Quadrant Gamma. El Domini va ser creat 2000 anys abans pels Fundadors. Els Fundadors són una raça de mutants que romanen en estat líquid la major part del temps però són capaços de canviar a voluntat la seva forma.

## Principi

Al començament de la creació del Domini van enviar al llarg de la galàxia a 100 nens, amb la intenció que algun dia tornessin i informessin de les experiències apreses en altres indrets de la galàxia. Entre ells està el cap de seguretat de l'estació espacial Espai Profund 9, Odo. També van desenvolupar, mitjançant enginyeria genètica, altres races que s'encarregarien de dur a terme la seva política: els Vorta i els Jem'Hadar.

## Races

La relació entre els mutants i els Vorta va començar quan un Fundador ferit va ser ajudat per un grup de Vortes, aleshores éssers petits i poc evolucionats, que vivien en arbres i s'alimentaven de nous i fruites. Els fundadors, com agraïment, van alterar genèticament als Vorta, convertint-los en actors principals de la política del Domini.
Els Fundadors també van crear mitjançant enginyeria genètica als Jem'Hadar. Aquesta poderosa raça de guerrers viuen únicament per a combatre i servir als Fundadors, a qui consideren déus. Els Jem'Hadar són coneguts per ser despietats amb qui no compleix les disposicions. Un exemple és el dels habitants d'un planeta del sistema Telpas que van ser infectats amb una malaltia anomenada "l'infortuni" i van sofrir durant generacions aquella malaltia. Aquests guerrers realitzaren la gran expansió del Domini en el Quadrant Gamma. No obstant això, tenen una curta expectativa de vida, i requereixen un enzim isogènic anomenat ketracel blanc, o simplement "blanc", per a poder sobreviure. Aquest enzim els el proveeixen els Vorta.

## Història

Quan el forat de cuc bajorà va ser descobert en 2369 per la Federació Unida de Planetes, moltes persones del Quadrant Alfa van començar a establir-se en l'espai del Domini. Entre ells equips d'exploració de la Flota, colonitzadors bajorans i comerciants ferengis. El Domini es va assabentar i va enviar un missatge encomiant a retirar-se les noves colònies bajoranes.
També van manar agents a infiltrar-se en els governs del Quadrant Alfa, la majoria d'ells Fundadors. Aquests agents, com l'impostor del General klingon Martok, van intentar desestabilitzar la política del Quadrant, per a fer-ho més susceptible a un atac del Domini.
En 2373, el Domini va fer un pacte amb la Unió Cardassiana, primer pas del seu establiment en el Quadrant Alfa. Poc després van iniciar accions de guerra cap a la Federació i els seus aliats.
Viccionari